Tot U Koninkryk: Openbaring#72: Openbaring 13: Die Antichris se een wêreldgodsdiens
Openbaring#72: Openbaring 13: Die Antichris se een wêreldgodsdiens
Die valse profeet oefen sy kragtige verleiding uit deur die mens te beïnvloed om die Antichris te aanbid.
Op 13: Die Antichris se een wêreldgodsdiens: Hierdie skrywe
Openbaring 13: 11-15
Nog ‘n verskrikking wat na vore tree.
‘n Tweede dier maak sy verskyning.
Dit is die valse profeet. In Openbaring 16:13, 19:20 en 20:10 word hierdie dier uit die aarde pertinent beskrywe as die valse profeet.
Uit die aarde, dus is hy nie van die hemel nie en is dus nie deur God gestuur nie, soos wat Jesus Christus wel was(Joh. 3:11-17).
Die Sataniese drieheid.
Die draak (Satan), die dier uit die see (Antichris) en die dier uit die aarde (valse profeet), (Op. 16:13) is die Sataniese drieheid.
Die Antichris staan ten opsigte van Satan soos Christus ten opsigte van God staan
Die valse profeet staan ten opsigte van die Antichris soos die Heilige Gees ten opsigte van Christus staan.
Die Gees van die waarheid getuig van Christus (Joh. 14:26) terwyl die valse profeet die leuen aangaande die Antichris sal voorhou (2 Thess. 2:4,9-11).
‘n nabootsing van die Lam van God
Soos ’n lam
is ‘n nabootsing van die Lam van God (Op. 5:6).
Hierdie valse profeet is die onegte lam.
Hy lyk baie onskuldig in sy voorkoms.
In sy lam-voorkoms sal hy aanvaar word as ‘n profeet, maar sy spraak sal sy kragtige verleiding en valsheid openbaar.
hy het twee horings.
Twee spreek van getuienis (Matt. 18:16): in hierdie geval valse getuienis, want dit is die valse profeet wat spreek.
Die beeld van die horings spreek ook van die feit dat die valse profeet gesag het.
Die afwesigheid van ŉ kroon impliseer dat sy outoriteit nie polities van aard is nie.
Ons is gewaarsku oor valse profete (Matt. 24:11,24), maar hierdie een sal die grootste van almal wees.
Praat soos ’n draak
Hy sal die “karakter” van ŉ lam openbaar, maar sy stem is soos dié van ŉ draak.
Wanneer hy praat, verklap sy spraak hom; hy is vals.
Sy spraak is duiwels geïnspireerd.
Die valse profeet se kragtige verleiding
Die apostel Paulus het ons reeds in 2 Thessalonicense 2:4 gewaarsku dat dit op die mens wag in die laaste dae.
Die valse profeet sal die een wêreldgodsdiens of sinkretisme van godsdienste in een persoon, die Antichris, bevorder.
Die valse profeet doen tekens, wonders en kragtige dade.
Rev13:13: Hy doen ook groot tekens, sodat hy selfs vuur uit die hemel laat neerdaal op die aarde voor die oë van die mense.
Die groot tekens wat hy doen, het ten doel om die mens te verlei.
Die valse profeet laat selfs vuur uit die hemel neerdaal.
God waarsku die mens in 2 Thessalonicense 1:9-11: Hy wie se koms is volgens die werking van die Satan met allerhande kragtige dade en tekens en wonders van die leuen. En met allerhande verleiding van ongeregtigheid in die wat verlore gaan, omdat hulle die liefde tot die waarheid nie aangeneem het om gered te word nie. En daarom sal God hulle die krag van die dwaling stuur, om die leuen te glo.
Die valse profeet, en die Antichris sal tekens, wonders en kragtige dade doen.
Dié wat God nie ken nie en hierdie dinge sien gebeur, sal die leuen glo en sal as sodanig mislei word en onder die mag van die Antichris en valse profeet val.
Baie mense word verlei
Die valse profeet sal daadwerklik daarin slaag om mense, spesifiek die goddeloses en ongelowiges, te verlei.
Baie mense gaan verlei word deur die tekens en wonders.
Die valse profeet laat maak ‘n beeld vir die Antichris, net soos Nebukadnésar ‘n beeld van homself laat maak.
Die doelwitte van die Sataniese drieheid.
Die valse profeet laat nie net vuur uit die hemel neerdaal nie, maar ook verlei hy die bewoners van die aarde en sê dat hulle die Antichris moet aanbid. (Dan. 3:1-6).
Verder gee hy ‘n gees aan die dier se beeld en as mense die dier se beeld nie aanbid nie, word hulle doodgemaak.
Dieselfde as wat in Daniël 3 gebeur het, maar hier net een stap verder: dié beeld kan ook praat.
Twee moontlikhede lê hier voor ons: ‘n Sataniese gees wat praat in die beeld of gevorderde tegnologie wat dit moontlik maak.
Geen aanbidding tot die lewende God, die Here van hemel en aarde, en sy Seun, Jesus Christus, word toegelaat nie.
Net die draak, die Antichris en sy beeld mag aanbid word.
Diegene wat weier om die Antichris te aanbid sal met hul lewe daarvoor boet, ander met hul inkomste (v. 17).
Later in hoofstuk 17 word hierdie een wêreldgodsdiens oorboord gegooi en mag net die Antichris allen self aanbid word.
Die valse profeet saamgevat (in die boek Openbaring)
Hy is bekend as die ander dier of direk genoem by die naam, die valse profeet (Op. 16:13; 19:20).
Hy kom uit die aarde, wat dieselfde as die see van mense is.
Hy kom ná die eerste dier (Op. 13:1), en sal sy profeet wees (Op. 13:12-14).
Hy verskyn in die voorkoms van ‘n lam (onskuldige) en sal baie mense verlei (Op. 13:11).
Sy spraak sal hom ontbloot as ‘n werktuig van Satan, want hy praat soos ‘n draak (Satan) (Op. 13:11).
Hy sal maak dat mense die Antichris en sy beeld aanbid (Op. 13:12, 15).
Hy sal maak dat niemand kan koop of verkoop nie (saketransaksies van watter aard ook al) tensy die mens die 666 ontvang het (Op. 13:16-18).
Hy stuur onreine geeste (demone) uit om die mense bymekaar te maak vir die slag van Armagéddon (Op. 16:13, 16); en
Hy sal deur Jesus Christus lewendig in die poel van vuur gewerp word (Op. 19:20).
Volgende: Openbaring 13: Die Antichris se een wêreldekonomie: Lees hier
Posted by Wieger at 15:27